Būvprojekts (BP):
Smiltenes tehnikuma Alsviķu teritoriālās struktūrvienības jumta konstrukciju un 3. stāva pārseguma daļēja pārbūve darbnīcu ēkā 

"Alsviķu profesionālā skola", Alsviķi, Alsviķu pag., Alūksnes nov., LV-4333

Paskaidrojuma raksts būvdarbu organizēšanai būvobjektam
“Smiltenes tehnikuma Alsviķu teritoriālās struktūrvienības jumta konstrukciju un 3. stāva pārseguma daļēja pārbūve darbnīcu ēkā”,
 “"Alsviķu profesionālā skola", Alsviķi, Alsviķu pag., Alūksnes nov., LV-4333
Ievads


Ēkas būvdarbu organizēšanas projekts izstrādāts atbilstoši Latvijas Republikas normatīvo aktu prasībām un “Būvniecības likumam”. Visi būvniecības darbi, ugunsdrošības un elektrodrošības pasākumi jāveic atbilstoši Latvijas Republikas normatīvo aktu prasībām.
Pielietoto normatīvo aktu saraksts:
-
“Vispārīgie būvnoteikumi” (MK noteikumi Nr.500, 01.10.2014.);

-
“Ēku būvnoteikumi” (MK noteikumi Nr.529, 01.10.2014.);

-
“Ugunsdrošības noteikumi” (MK noteikumi Nr. 238, 01.09.2016.);

-
“Darba aizsardzības prasības, veicot būvdarbus” (MK noteikumi Nr.92, 01.03.2003.);

-
“Būvju ugunsdrošība” (LBN 201-15, 01.07.2015.);

-
“Būvniecības ieceres dokumentācijas noformēšana” (MK noteikumi Nr. 545, 28.08.2018.);

-
“Atkritumu apsaimniekošanas likums”;

-
“Darba vides iekšējas uzraudzības veikšanas kartība” (MK noteikumu Nr. 660, 2.10.2017.).


Būvobjekta būvdarbu organizēšanas projekts (DOP) izstrādāts pamatojoties uz izstrādāto būvprojektu.
Projektētās ēkas apbūves laukums 709,7 m², būvtilpums 6367 m³ un kopējā platība 1237,9 m². Saskaņā ar MK noteikumiem Nr.500 pēc ēku iedalījuma grupas, projektētai ēkai ir III grupa un atbilstoši LBN 201-15, V izmantošanas veids. Pēc būvju klasifikācijas (MK noteikumi Nr.326) ēka klasificējama kā izglītības iestāde – kods 1263.

Projektā paredzēts nostiprināt 2. stāva pārsegumu un jumta konstrukcijas darbu

zonā "A" un darbu zonā "B" trupējušās sijas protezējot un pastiprinot, kā arī atjaunot un esošo jumta konstrukciju līdz darbspējīgam stāvoklim, atjaunojot zudušos elementus, kā arī trupējušās konstrukcijas paredzēts izgriezt un protezēt.

3. STAVA PARSEGUMA PLANA
FRAGMENTS






Darba aizsardzības pasākumi veicami atbilstoši šī objekta darba aizsardzības un ugunsdrošības plānam. Ja šā būvprojekta darba aizsardzības un ugunsdrošības plānos kādā no jomām nav noteiktas konkrētas prasības, tad galvenais būvuzņēmējs darbus organizē un koordinē, ievērojot Darba aizsardzības likuma un tā papildinājumu – MK noteikumu Nr. 660 “Darba vides iekšējas uzraudzības veikšanas kartība” prasības un ievērojot ”Ugunsdrošības noteikumus” (MK noteikumi Nr. 238, 01.09.2016.);

Visi celtniecības – montāžas darbi veicami saskaņā ar izstrādāto būvprojektu un Latvijas Būvnormatīvos noteikto būvdarbu veikšanas kārtību.

Darbu organizācijas projekts izstrādāts, lai: 


1) nodrošinātu racionālu un kvalitatīvu būvdarbu izpildi atbilstoši Latvijas Republikas normatīvo aktu prasībām;


2) sniegtu informāciju par būvdarbu veikšanas laikā veicamajiem darba aizsardzības, darba drošības tehnikas un ugunsdrošības pasākumiem;


3) novērstu esošo inženierkomunikāciju bojājumus būvdarbu veikšanas laikā;


4) nodrošinātu būvdarbu izpildes higiēniskumu, nekaitīgumu cilvēku veselībai un apkārtējai videi. 

Būvobjekta raksturojums un ģeogrāfiskais novietojums

Zemes gabala kadastra apzīmējums: 36420060008;
Zemes gabala platība: 5,48 ha;
Zemes gabala adrese: Alsviķu profesionālā skola", Alsviķi, Alsviķu pag., Alūksnes nov., LV-4333;
Zemes gabalā atrodas citas būves .
Zemes gabalam ir piekļuve no Alūksne- Ape reģionālā autoceļa.
Vispārējie būvniecības apstākļi

Vispārīgie būvniecības apstākļi sarežģīti, darbi veicami daļēji darbojošā darbnīcas ēkā.  
Veicamo būvdarbu saraksts

Pārbūves darbi saskaņā ar darba uzdevumu paredzēti vienā kārtā, nepārtraucot ēkas ekspluatāciju. Rekomendējam pārbūves darbus izpildīt vasaras mēnešos. 

Darbi sekcijās rada iespēju darbu organizāciju veidot, lai faktiski netraucētu pārējās mācību iestādes darbu. Šādā situācijā, izstrādājot detalizētu DVP darbu izpildes laika grafiku nepieciešams konkrēti precizēt darbu izpildes laiku katrā zonā, veikt zonu nodalīšanu no pārējās ēkas. Obligāti veikt saskaņojums ar Pasūtītāju.
Darbnīcas ēkas stāvā, kur plāno veikt būvdarbus, ir iespējams norobežot no pārējās ēkas daļas, ir iespējams nodrošināt būvniecības transporta un materiālu piegādi un piekļuvi darba zonai, nešķērsojot skolēnu galveno kustības zonu skat DOP-3 lapu.
Veicot būvdarbus sekcijās ir iespējams (norādīt konkrēti DVP) nodrošināt dažādus skolēnu evakuācijas ceļus ugunsgrēka gadījumā, neskarot būvniecības zonu. Šādam darbu veikšanas procesam jāizstrādā konkrēti DVP katrai darba zonai.
Pirms darbu uzsākšanas saskaņot ar Pasūtītāju demontējamo un pēc pārbūves darbu pabeigšanas atpakaļ uzstādāmo iekārtu, norādes zīmju daudzumu un vietas. Neveikt patvaļīgu iekārtu atslēgšanu.

Veicamo darbu saraksts, kuru detalizētas darbu izpildes tehnoloģijas jāparāda DVP (Darbu veikšanas projektā).

Ieteicama sekojoša darbu izpildes secība būvdarbiem (DOP-2 rasējums):

1. Būvlaukuma sagatavošanas un ierīkošanas darbi (pagaidu nožogojuma uzstādīšana, pagaidu būvju izvietošana, u.c. darbi);

2. Renovācijas darbi.

2.1. Pārsegumu atsegšana demontējot griestu apdari, siltumizolācijas noņemšana, jumta seguma demontāža.
2.2. Elektroinstalācijas, UATS demontāža.
2.3.  Esošo konstrukciju nostiprināšana ;
2.4.  Elementu protezēšana, jaunu izbūve.
2.5. Jumta seguma un tā nesošo konstrukciju atjaunošana.

2.6. Bēņiņu koka laipu izbūve.
2.7. Iekšējaās apdares izbūve , atjaunošana;
2.8. Elektroinstalācijas, UATS atjaunošana
3. Teritorijas sakopšanas darbi pēc būvdarbu pabeigšanas;

4. Pagaidu ēku un būvju aizvešana;

5. Objekta nobeiguma darbi

Norādītā būvdarbu veikšanas secība ir rekomendējoša. 

Veicot būvdarbus, norādītos darbus iespējams veikt vienlaicīgi, ievērojot loģisku darbu secību.
Paredzamais darbu ilgums


Būvniecības ilgumu nosaka pasūtītājs, vienojoties ar būvuzņēmēju atbilstoši būvniecības tāmē aprēķinātajam atsevišķu darba veidu veikšanai nepieciešamajam laika patēriņam. Izvērstu būvdarbu kalendāro grafiku sastāda būvuzņēmējs darbu veikšanas projektā (DVP).


Darbaspēka, mehānismu un būvmateriālu plūsmu plānot tā, lai būvniecība iekļautos plānotajos termiņos.

Lai panāktu ražošanas līdzekļu efektīvu izmantošanu, būvniekam jāparedz šādi pasākumi:

-
savlaicīga visu sagatavošanas darbu izpilde, lai nodrošinātu pamatdarbu racionālu norisi;

-
jāplāno galveno būvdarbu mehanizācija un racionāla tehnoloģija;

-
racionāli jāizvēlas brigādes un posma sastāvs katra būvdarbu procesa veikšanai;

-
jāieplāno vienmērīgs darbaspēka patēriņš visā būvniecības laikā.



Būvatļaujā norāda pasūtītāja pieprasīto būvdarbu veikšanas ilgumu, kas atbilst būvdarbu veicēja civiltiesiskās atbildības apdrošināšanas termiņam (saskaņā ar MK noteikumiem Nr.529 2014.g.2014, p.93.) (būvdarbu ilgums aptuveni 3 mēneši.



Izvērstu būvdarbu kalendāro grafiku sastāda būvuzņēmējs darbu veikšanas projektā (DVP).
Būvlaukuma organizācija un būvdarbu veikšanas dokumentācija
Būvdarbu veikšanas laikā būvobjektā pastāvīgi jāatrodas sekojošai dokumentācijai:

-
būvatļaujai (kopijai);

-
darbu veikšanas projektam konkrētajā brīdī veicamo būvdarbu izpildei;

-
būvdarbu žurnālam;

-
autoruzraudzības žurnālam;

-
uzņēmēja līguma kopijai;

-
strādājošo sarakstam ar noslēgto darba līgumu kopijām;

-
strādājošo darba laika uzskaites tabulai;

-
darba drošības instruktāžas darba vietā žurnālam;

-
strādājošo identifikācijas kartēm ar fotogrāfijām.

Būvlaukuma ģenerālplānu skatīt DOP-2.
Pagaidu ēkas un būves

Būvobjektu paredzēts nožogot ar saliekamo mobilo žogu, aprīkojot to ar pagaidu vārtiem un ar atbilstošām brīdinājuma zīmēm.


Objekta teritorijā paredzēts izvietot sekojošas pagaidu ēkas un būves:

1)
Strādājošo sadzīves telpa – pārvietojama, konteinera tipa, 1 gab., garums 3m;

2)
Instrumentu noliktava – pārvietojama, konteinertipa, 1 gab., garums 6m;

3)
Pārvietojama biotolete – 1 gab.;

4)
Būvgružu konteineri – 1 gab.;
Satiksmes organizācija būvlaukumā

Autotransporta piebraukšana organizējama no valsts reģionālā autoceļa P39 Alūksne – Ape caur skolas teritoriju. Būvlaukumam paredzēta viena iebrauktuve un viena izbrauktuve (3m plata), – tehnikas iebraukšanai/izbraukšanai no būvlaukuma un būvgružu aizvešanai (skatīt DOP-2 rasējuma lapā). Būvdarbu laikā celtniecības transportam un operatīvajam transportam objektā nav iespējama apļveida kustība.


Transporta kustība būvlaukumā un tā pievadceļos organizējama atbilstoši vispārējo ceļu satiksmes noteikumu prasībām. 


Galvenais Būvuzņēmējs ir atbildīgs par satiksmes organizāciju būvlaukumā un pievadceļos, cik tālu tas attiecas uz būvdarbiem un būvdarbu vietas aprīkošanu. Jāparedz iespējas ugunsdzēsības un citu apkalpojošo dienestu transporta brīvai piekļūšanai objekta teritorijā.

 
Būvuzņēmējam visu būvdarbu laiku jānodrošina piekļuves iespēja inženierkomunikāciju apkalpojošajiem dienestiem un teritorijas apsaimniekotājam, kuriem nepieciešams būvdarbu laikā atrasties būves teritorijā norobežotajās būvdarbu zonās. Pirms augstāk minēto personu ieiešanas būvlaukuma norobežotajā zonā, būvuzņēmējam jāveic drošības instruktāža par atrašanos būvlaukumā. Pēc instruktāžas noklausīšanās, augstāk minētās personas veic atbilstošus ierakstus darba drošības žurnālā, ko apliecina ar savu parakstu par drošības instruktāžas noklausīšanos.

Būvniecības sagatavošanas darbi



Būvniecības sagatavošanas darbus būvlaukumā var uzsākt pēc akcepta saņemšanas būvatļaujā par būvdarbu uzsākšanu.



Būvuzņēmējs pirms darbu uzsākšanas ar rīkojumu nozīmē būvdarbu vadītāju un darba drošības koordinatoru (skatīt 01.03.2003. MK noteikumi Nr. 92 “Darba aizsardzības prasības, veicot būvdarbus” sad.II). Šī persona vienlaikus var pildīt darbu vadītāja, atbildīgā par ugunsdrošību un darba drošības koordinatora funkcijas, kā to nosaka Latvijas Republikas normatīvie akti.



Būvniecības sagatavošanas periodā nepieciešams veikt visus nepieciešamos saskaņošanas darbus ar Pasūtītāju un inženiertīklu apkalpojošajām organizācijām un dienestiem, kuru komunikācijas ietilpst būvdarbu zonā vai ir saistītas ar pārbūvējamo būvobjektu.

Pagaidu elektroenerģija un ūdensapgāde


Būvniecības un sanitāri – higiēniskām vajadzībām ūdeni un elektrības pieslēgumus paredzēts nodrošināt no ēkas inženiertīkliem, pieslēguma vietas saskaņojamas ar skolas vadību.

Dzeramo ūdeni rekomendējams piegādāt no kādas sertificētas firmas, kas veic dzeramā ūdens piegādi birojiem (piem. SIA “VENDEN”).

Būvdarbu kvalitātes kontrole


Pamatojoties uz MK noteikumu Nr. 112 “Vispārīgie būvnoteikumi” p.153 prasībām, par būvdarbu kvalitāti ir atbildīgs būvuzņēmējs. Būvdarbu kvalitāte nedrīkst būt zemāka par Latvijas būvnormatīvos, apbūves noteikumos un citos normatīvajos aktos noteiktajiem būvdarbu kvalitātes rādītājiem.
Būvdarbu kvalitātes kontrole sevī ietver (Vispārīgo būvnoteikumu 100. punkts):

-
kontrolēt būvlaukuma sagatavošanas darbus pirms būvdarbu uzsākšanas;

-
atbilstoši plānotajiem darbiem atrasties būvlaukumā;

-
iesaistīt būvniecības procesā tikai atbilstošas kvalifikācijas būvdarbu izpildītājus;

-
nodrošināt, ka būvdarbos tiek izmantoti tikai būvprojektam atbilstoši būvizstrādājumi, kuriem ir atbilstību apliecinoši dokumenti;

-
ievērot būvdarbu secību un kvalitātes atbilstību būvprojektam, darbu organizēšanas projektam un darbu veikšanas projektam, kā arī būvniecību, vides aizsardzību, darba aizsardzību un ugunsdrošību reglamentējošos normatīvos aktus;

-
organizēt būvkonstrukciju, segto darbu un citu izpildīto būvdarbu pieņemšanu;

-
izdarīt ierakstus būvdarbu žurnālā par veiktajiem būvdarbiem, iebūvētajiem būvizstrādājumiem un darbu kvalitāti;

-
kontrolēt būvdarbu žurnālā un autoruzraudzības žurnālā ierakstīto norādījumu izpildi, attiecīgi to fiksējot žurnālos;

-
pēc būvuzrauga pieprasījuma sniegt detalizētu informāciju par būvdarbu sagatavošanas posmiem un izvēlētajām metodēm darbu izpildē;

-
saskaņot ar būvuzraugu atsevišķu būvdarbu veicējus, ja tie nav minēti galvenā būvdarbu veicēja un pasūtītāja noslēgtajā līgumā.


Pabeigtos nozīmīgo konstrukciju elementus un segtos darbus pieņem ar pieņemšanas aktu. Nav pieļaujama sekojošo veicamo darbu uzsākšana, ja pasūtītāja un būvuzņēmēja pārstāvji nav sastādījuši un darbu veikšanas vietā parakstījuši iepriekšējo segto darbu pieņemšanas aktu.


Ja būvdarbu veikšanas laikā veidojas pārtraukums, kura laikā iespējami ar aktu pieņemto segto aktu bojājumi, pirms darbu atsākšanas veicama atkārtota iepriekš veikto segto darbu kvalitātes pārbaude un sastādāms attiecīgs akts.

Pasūtītājs saskaņā ar Vispārīgo būvnoteikumu 120.p. 120.1 un 120.3 punktiem būvdarbu kvalitātes kontrolei pieaicina būvuzraugu un iesniedz būvvaldē būvuzrauga saistību rakstu.


Būvniecības kontroli vietējās pašvaldības administratīvajā teritorijā 3. grupas publiskajām būvēm veic BVKB, saskaņā ar Vispārīgo būvnoteikumu XIII 133. pantu.


Pēc objekta nodošanas ekspluatācijā būvdarbu veicējs uzņemas garantijas saistības par laiku, kurā atklājušos defektus būvdarbu veicējs novērš par saviem līdzekļiem. Minimālais garantijas laiks ir pieci gadi būvdarbu veikšanai.

Montāžas slodzes būvniecības laikā un to ietekme uz nesošām konstrukcijām


Būvgruži savācami atkritumu konteineros.


Piegādātos materiālus paredzēts novietot ārpus ēkas, norādītajās materiālu krautņu vietās. Slodzes uz piebraucamajiem ceļiem un krautņu vietās nedrīkst pārsniegt 150 kN/m², bet tiešā ēkas tuvumā (2 m attālumā no ēkas fasādes) slodze uz pamatni nedrīkst pārsniegt 40 kN/m². Šāda slodze neietekmē ēkas un būves.

Vides aizsardzības pasākumi


Būvniecības un darbu laikā nodrošināt apkārtējās vides aizsardzību no piesārņošanas ar būvmateriālu atkritumiem un naftas produktiem no celtniecības tehnikas:

-
visas būvmašīnas uzturēt tehniskā kārtībā, lai nepieļautu eļļas un degvielas noplūdi apkārtējā vidē, regulāra CO kontrole izplūdes gāzēs;

-
regulārus celtniecības gaitā radušos atkritumu un būvgružu savākšana un nodošana atkritumu apsaimniekotājiem.

 
Objekta ekspluatācijas gaitā elektromagnētiskais starojums, vibrācijas, troksnis un cita fizikāla ietekme uz vidi tiek nodrošināta atbilstoši spēkā esošajiem normatīviem aktiem, un būvniecība nerada ietekmi uz īpaši aizsargājamām dabas teritorijām, īpaši aizsargājamiem biotopiem, ūdenstilpnēm un ūdensnotecēm.


Visas iekārtas, kuras spēj radīt troksni vai vibrācijas atradīsies iekštelpās, aiz norobežojošām izolējošām konstrukcijām. Uzstādīto iekārtu trokšņu līmenis nedrīkst pārsniegt spēkā esošo normatīvu rādītājus un tiem jāatbilst 07.01.2014. MK noteikumiem Nr. 16 “Trokšņa novērtēšanas un pārvaldības kārtība”.

Būvdarbu izpildes gaitā būvuzņēmējam ir pienākums:

-
nodrošināt būvniecībai nepieciešamās smilts un smilts-grants izmantošanu saskaņā ar likumu “Par zemes dzīlēm” 10. panta nosacījumiem, tajā skaitā – iegūt derīgos izrakteņus no atradnēm, kuru izmantošanai ir spēkā esošā atļauja vai licence, un iegādāties derīgos izrakteņus no piegādātājiem, kuriem ir attiecīgo derīgo izrakteņu ieguves licences vai derīgo izrakteņu ieguves atļauja, vai dabas resursu lietošanas atļauja;

-
pirms zemes darbu uzsākšanas, kā arī, veicot planēšanas darbus būvlaukumā, derīgo augsnes kārtu noņemt un izmantot;

-
būvniecības darbu veikšanas laikā nepieļaut apkārtējās vides piesārņošanu ar atkritumiem;

-
visus būvniecībā radušos atkritumus, kas klasificējami kā bīstamie atkritumi, apsaimniekot atbilstoši normatīvajiem aktiem par bīstamo atkritumu apsaimniekošanu. Aizliegts sajaukt bīstamos atkritumus ar sadzīves un būvniecības atkritumiem;

-
nodrošināt mehānismu ekspluatāciju tā, lai netiktu pieļauta degvielas noplūde un grunts un gruntsūdeņu piesārņošana, paredzēt darbības avārijas gadījumā;

-
pēc būvdarbu pabeigšanas veikt teritorijas sakārtošanu.

Darba aizsardzības prasības būvdarbu laikā



Būvdarbi jāveic saskaņā ar Darba aizsardzības likuma un tā papildinājumu MK noteikumu Nr. 379 “Darba vides iekšējas uzraudzības veikšanas kārtība”, MK noteikumu Nr. 92 “Darba aizsardzības prasības, veicot būvdarbus” un MK noteikumu Nr. 238 “Ugunsdrošības noteikumi” prasībām.

Informācija par paredzētā būvlaukuma teritoriju:

-
Iespējas piekļūt būvlaukumam un evakuācijas izejas – piekļuve būvlaukumam tiek nodrošināta pa pagaidu vārtiem, skat. DOP-2.

-
Pagaidu būvju un atsevišķu darba iecirkņu izvietojums – skat. DOP-2.
-
Būvlaukumu iekraušanas un izkraušanas laukumi, noliktavas – skat. DOP-2.

-
Transporta un gājēju ceļi – transporta un gājēju kustība ap būvniecības objektu netiek ierobežota.


Būvlaukumā veicamo darba aizsardzības pasākumu saskaņošana un attiecīgās informācijas apmaiņa starp pasūtītāju, projekta vadītāju, galveno būvdarbu veicēju, atsevišķu būvdarbu veicējiem un pašnodarbinātajiem – pirms darbu uzsākšanas būvlaukumā darba devējs veic nodarbināto darba drošības un veselības aizsardzības apmācību, kas ietver:

-
Ievadinstruktāžu, nodarbinātajam stājoties darba attiecībās ar darba devēju,

-
Instruktāžu darba vietā:

1)
sākotnējo – uzsākot darbu objektā;

2)
atkārtoto;

3)
neplānoto un mērķa instruktāžu.


Pēc strādājošo zināšanu pārbaudes, instruktāžas veicējs veic atzīmes attiecīgos darba instruktāžas žurnālos.


Pirms būvdarbu uzsākšanas nozīmētais darba drošības koordinators sastāda objekta darba aizsardzības plānu, saskaņā ar MK noteikumu Nr. 92 IV nodaļu, kā arī nosūta Valsts darba inspekcijai iepriekšēju paziņojumu par būvdarbu veikšanu. Sastādīto darba aizsardzības plānu un iepriekšējā paziņojuma par būvniecības uzsākšanu kopijas darba aizsardzības koordinators novieto objektā visiem pieejamā, labi redzamā vietā un nepieciešamības gadījumā regulāri atjauno.  


Darba aizsardzības koordinatora prasību izpilde būvdarbos nodarbinātajām personām ir obligāta. 


Būvlaukumā galvenais būvuzņēmējs izstrādā būvobjekta iekšējās kārtības, darba drošības, ugunsdrošības un apsardzes noteikumus, ievērojot Latvijas Republikas likumus un saistošos normatīvos aktus. Ar augstāk minētajiem noteikumiem galvenais būvuzņēmējs iepazīstina visus darbuzņēmējus un būvniecības procesā iesaistītas personas, ja viņu darbs ir saistīts ar būvobjekta apmeklēšanu, to apliecinot ar savu parakstu reģistru žurnālā. 


Būvuzņēmējs organizē visu darbinieku veselības uzraudzību, īpaši pievēršot uzmanību darbiniekiem, kuru darbs saistīts ar kāpšanu un strādāšanu augstumā, saskaņā ar MK noteikumiem Nr. 527 “Kārtība, kādā veicama obligātā veselības pārbaude” (spēkā no 17.06.2004.).  


Būvobjektā jāiekārto ar informācijas zīmēm apzīmētas pirmās medicīniskas palīdzības sniegšanas vietas (atkarībā no nodarbināto skaita un piekļūšanas), sakari neatliekamās palīdzības izsaukšanai ar norādītiem tālruņa numuriem attiecīgā dienesta izsaukšanai (ugunsdzēsības un glābšanas, policijas, ātrās medicīniskas palīdzības un citi dienesti).


Visi nodarbinātie jānodrošina ar atbilstošiem individuālas aizsardzības līdzekļiem ar CE marķējumu un atbilstošām lietošanas instrukcijām (īpaša uzmanība tiek pievērsta galvas aizsardzībai (aizsargķiveres) un atbilstošiem darba apaviem (ar pēdu, purngala aizsardzību). Būvdarbu vadītājs kontrolē IAL (individuālo aizsardzības līdzekļu) pielietošanu atbilstoši darba aizsardzības instrukcijai, būvobjekta iekšējās kārtības un MK noteikumu Nr. 372 “Darba aizsardzības prasības, lietojot individuālas aizsardzības līdzekļus” prasībām.  


Būvobjektā izmantotajam darba aprīkojumam ir jābūt ar CE marķējumu un ar atbilstošām lietošanas instrukcijām. Būvobjektā izmantotajam darba aprīkojumam, kurš ir iekļauts bīstamo iekārtu sarakstā, saskaņā ar MK noteikumiem Nr. 384 “Noteikumi par bīstamajām iekārtam”, ir jāveic uzraudzība saskaņā ar Latvijas Republikā izdoto likumu “Par bīstamo iekārtu tehnisko uzraudzību”. Šo iekārtu apkalpojošais personāls ir speciāli apmācīti darbinieki (operatori, vadītāji, stropētāji), kuriem ir apliecinoši dokumenti. Prasību ievērošanu kontrolē galvenā būvuzņēmēja atbildīgais būvdarbu vadītājs. 


Būvuzņēmējam organizējot darbinieku apmācību, tos obligāti jāapmāca drošai smagumu celšanai un pārvietošanai saskaņā ar MK noteikumu Nr. 344 “Darba aizsardzības prasības, pārvietojot smagumus” prasībām. 

Par darba aizsardzības un ugunsdrošības plāna prasību ievērošanu un realizēšanu atbildīgs ir galvenā būvuzņēmēja atbildīgais būvdarbu vadītājs. 


Būvuzņēmējam veicot darbus ar autoceltni jānodrošina, ka tiek ievēroti MK noteikumi ”Darba aizsardzības prasības lietojot darba aprīkojumu”.  Nodarbinātais, kas lieto darba aprīkojumu (turpmāk — operators), nodrošina, lai bīstamajā zonā neatrastos cilvēki. Būvizstrādājumu pacelšani izmantot konkrētajam darbam piemērotas celšanas mehānismus, kurus norāda DVP.
Darba drošības prasības, strādājot augstumā


Visi darbi, kuros strādājošais atrodas 1,5 m un augstāk no drošas atbalsta plaknes, veicami saskaņā ar 09.12.2002. MK noteikumu Nr. 526 “Darba aizsardzības prasības, lietojot darba aprīkojumu” prasībām. 


Darba devējs nodrošina, lai nodarbinātie, kas strādā augstumā (1,5 m un augstāk), darbu veic uz stabilas un drošas virsmas, neradot risku savai un citu drošībai un veselībai, kā arī ievērojot ergonomikas prasības un principus. Strādājot augstumā, kāpnes par darba vietu izmanto vienīgi tad, ja risks nodarbināto drošībai un veselībai ir samazināts līdz minimumam un ja darba aprīkojumu lieto neilgu laiku vai darba laukumam ir specifiski apstākļi, kurus darba devējs nevar mainīt (pārveidot).

 
Atļauju strādāt augstumā var saņemt tikai tad, kad būvdarbu vadītājs vai meistars kopā ar brigadieri ir apskatījuši nesošās konstrukcijas atbilstību Darbu veikšanas projektā norādītajam. 


Darba vietas un to pieejas, kas atrodas augstāk par 1,3 m, ka arī, ja to attālums no iespējamās krišanas vietas ir lielāks par 2 m, jānodrošina ar pagaidu nožogojumiem. 


Drošības josta jānostiprina vietās, ko norāda darbu vadītājs. Instrumenti jātur speciālā kastē vai somiņā. 


Aizliegts izmantot elektriskos un pneimatiskos instrumentus augstumā, kas lielāks par 2,5 m no atbalsta virsmas. 


Ja rodas avārijas situācija, strādājošiem nekavējoties jāpārtrauc darbs, jāizslēdz visas darbojošās iekārtas un jāveic nepieciešamie drošības pasākumi, bet ja tas nav iespējams, darbs jāpārtrauc, līdz bīstamība ir novērsta.


Darbus augstumā atļauts veikt vienīgi tad, ja laika apstākļi nerada risku nodarbināto drošībai un veselībai.

Vispārējie norādījumi:

-
Strādniekiem, atrodoties būvlaukumā, jāvalkā darba apģērbs un darba apavi. Veicot darbus, strādniekiem jālieto atbilstoši individuālās aizsardzības līdzekļi – ķiveres, austiņas, aizsargbrilles, drošības jostas u.c.

-
Pārvietojamās vai stacionārās darba vietas, kas atrodas augstumā, izveidot stabilas un noturīgas. Ja darba vietu konstrukcijas, balsta ierīces vai citi elementi nav stabili, tos droši nostiprina ar atbilstošiem līdzekļiem, lai izvairītos no jebkādas neparedzētas vai pēkšņas visas darba vietas vai citu daļu kustēšanās.

-
Darba vietu stabilitāti un noturību regulāri pārbauda arī pēc tam, kad mainīts darba vietas atrašanās augstums.

-
Būvlaukumā izmantojamās energosadales instalācijas regulāri pārbaudīt un uzturēt kārtībā, pievēršot papildu uzmanību instalācijām, kuras pakļautas ārējās vides ietekmei.

-
Aizliegts izmantot bojātus pagarinātāju elektrokabeļus. Visiem savienojumiem jābūt atbilstoši drošības noteikumiem.

-
Atļauts izmantot tikai Eiropas standartiem atbilstošas elektrības savienojumu sadales kārbas. Visas būvlaukumā izmantojamās elektriskās mašīnas ar atbilstošām kontaktdakšām jāpieslēdz elektrības sadales kastēs.

-
Instalācijas, iekārtas un instrumentus, arī rokas instrumentus (darbināmus ar elektropiedziņu vai bez tās) uzturēt darba kārtībā un lietot tikai tiem paredzētajiem mērķiem.

-
Nodarbinātos no krītošiem priekšmetiem aizsargāt ar uztveršanas metodēm (piemēram, ar aizsargtīkliem, nosegtām gājēju ejām).

-
Materiālus un iekārtas izkārtot vai izvietot tā, lai novērstu sabrukšanas vai apgāšanās iespēju.

-
Darbu augstumā drīkst veikt tikai ar piemērotu darba aprīkojumu vai izmantojot kolektīvos aizsardzības līdzekļus ar atbilstošu aizsargnožogojumu (piemēram, sastatnes, platformas, drošības tīklus).

-
Krišanu no augstuma novērst ar piemērotu aprīkojumu, izmantojot izturīgas platformas ar pietiekami augstu galu un sānu aizsargnožogojumu, kas sastāv no galvenās margas un stapmargas, vai citu līdzvērtīgu aprīkojumu.

-
Kāpnes izmantot piemērotās vietās un tikai tām paredzētajiem mērķiem.

-
Būvlaukuma teritoriju nepieciešams nožogot ar vieglas konstrukcijas nožogojumu, kuru nepieciešamības gadījumā viegli var pārvietot būvobjekta vajadzībām.

-
Demontāžas darbos nodrošināt nepieciešamos drošības pasākumus un izmantot piemērotus darba paņēmienus.

-
Demontāžas darbus plāno un veic tikai darba vadītāja uzraudzībā, kuram ir nepieciešamās zināšanas un darba pieredze.

-
Strādājot, lietot kolektīvos vai individuālos aizsardzības līdzekļus, lai novērstu nodarbināto, kā arī materiālu, darbarīku vai citu priekšmetu krišanu.

-
Lai novērstu negadījumus būvlaukumā, visu laiku ir jāuztur kārtība un tīrība.

-
Būvlaukumā vienmēr ir jābūt pieejamai pirmās medicīniskās palīdzības aptieciņai un iespējai izsaukt neatliekamo medicīnisko palīdzību.
Ugunsdrošības noteikumi


Par ugunsdrošības prasību ievērošanu būvobjektā un būvdarbu izpildes gaitā atbild būvdarbu veicējs (būvētājs vai būvuzņēmējs). 


Būvobjektu jānodrošina ar ugunsdrošībai lietojamajām drošības zīmēm atbilstoši LVS 446 prasībām. 


Būvobjektā uzstādams ugunsdrošības stends (sk.DOP-2).


Atļauts būvniecības gaitā pielietot pagaidu kāpnes. 


Aizliegts izmantot atklātu uguni tuvāk par 10 metriem no vietām, kur notiek vielu vai materiālu sajaukšana ar sprādzienbīstamām, viegli uzliesmojošām vai uzliesmojošām vielām.


Objektā izvietojamo ugunsdzēšamo aparātu skaitu un vietas norādīt DVP projektā, to atrašanās vietas apzīmējot ar atbilstošām zīmēm.


Ugunsbīstamo darbu veikšanai pagaidu vietās atļauts veikt pēc juridiskās personas, kas veic būvdarbus, vadītāja vai tā rakstiski nozīmētas personas rakstiskas atļaujas saņemšanas. Atļaujā norāda darbu veidu, vietu, laiku un ugunsdrošības pasākumus. Metināšanas darbus atļauts veikt:


1) atklātos laukumos vismaz 10 m no degtspējīgām ēku konstrukcijām,


2) pagaidu vietās, kas norobežotas no citām telpām ar 2.50 m augstu nedegoša materiāla aizslietni.

Sastādīja:

